text: Cementiris (cementeris), fossars, necròpolis i tombes: de març 2011
  Una dona queda tancada al cementiri de Blanes i ha de sortir saltant la tanca
  El regidor del PSC de Blanes Josep Maria Serra va fer un prec durant el ple de dilluns: que instal·lin un timbre o una campana al cementiri, perquè una dona –que va descriure com d'edat avançada– va anar-hi a arreglar el nínxol d'un parent, se li va fer tard i a l'hora de sortir va veure que s'havia quedat tancada a dins. Sense telèfon ni manera d'avisar ningú, es va enfilar a la tanca –que es veu que és prou alta– i va saltar.
  "No es va trencar una cama perquè Déu no va voler", va dir Serra. Va admetre que ell també hauria saltat davant la perspectiva de quedar-se una nit al cementiri...